**ΔΙΚΑΙΟΛΟΓΗΤΙΚΑ ΓΙΑ ΤΗΝ ΚΑΤΑΒΟΛΗ ΤΗΣ ΕΠΙΧΟΡΗΓΗΣΗΣ**

Για την καταβολή της επιχορήγησης απαιτούνται:

1. **01.15**. Έγγραφο τράπεζας με το ΙΒΑΝ του τραπεζικού λογαριασμού του δικαιούχου (πχ. εκτύπωση από το e-banking) που θα χρησιμοποιηθεί για την πίστωση της δόσης, στο οποίο θα αναφέρεται και η επωνυμία του δικαιούχου.
2. **08.03**. Αποδεικτικό φορολογικής ενημερότητας για είσπραξη χρημάτων από το Δημόσιο ή Αποδεικτικό ενημερότητας για χρέη προς το Δημόσιο σε ισχύ. Η σχετική βεβαίωση θα πρέπει να χορηγείται για είσπραξη χρημάτων από φορείς της Κεντρικής Διοίκησης και δεν θα πρέπει να περιλαμβάνει τον όρο της παρακράτησης.
3. **08.02.** Αποδεικτικό ασφαλιστικής ενημερότητας για είσπραξη εκκαθαρισμένων απαιτήσεων από το Δημόσιο σε ισχύ ή Βεβαίωση παρακράτησης (απόδοσης) ασφαλιστικών εισφορών σε ισχύ, χωρίς όμως τον όρο της παρακράτησης στην περίπτωση λήψης προκαταβολής ή ενδιάμεσης πληρωμής.
4. **07.05***. (ισχύει μόνο για επιχειρήσεις και ειδικότερα, μόνο για επιχειρήσεις που κατά την υποβολή της πρότασης λειτουργούν νόμιμα σε άλλο κράτος μέλος της ΕΕ και όφειλαν να ιδρύσουν υποκατάστημα στην Ελλάδα στην περιφέρεια που δηλώθηκε στην Αίτηση Χρηματοδότησης)* Βεβαίωση αρμόδιας αρχής (πχ. εκτύπωση από το taxisnet) ότι η επιχείρηση διαθέτει υποκατάστημα ή εγκατάσταση στην περιφέρεια από την οποία αντλεί κονδύλια για τη χρηματοδότηση του έργου. *Η βεβαίωση απαιτείται μόνο στην πρώτη καταβολή της δημόσιας χρηματοδότησης.*
5. **02.06**. Αποδεικτικό Καταχώρησης στο Μητρώο Πραγματικών Δικαιούχων του άρθρου 20 του ν. 4557/2018 (Α΄ 139), όπως ισχύει, εφόσον ο Δικαιούχος περιλαμβάνεται στους υπόχρεους εγγραφής στο Μητρώο.
6. **07.02.** *(ισχύει μόνο για επιχειρήσεις)* Βεβαίωση ορκωτού λογιστή που θα βεβαιώνει ότι η αιτούσα επιχείρηση και η *«ενιαία επιχείρηση»* στην οποία τυχόν εντάσσεται, δεν αποτελούσε προβληματική επιχείρηση σύμφωνα με τα αναγραφόμενα στο Παράρτημα VI. “Ορισμός Προβληματικής Επιχείρησης”, καθώς και τα αναφερόμενα *στο άρθρο 1 παρ. 4.γ του Καν. ΕΕ 651/2014* όπως ισχύει κατά την έκδοση της Απόφασης Έγκρισης Χρηματοδότησης. *Η βεβαίωση* *απαιτείται μόνο στην πρώτη καταβολή της δημόσιας χρηματοδότησης.*
7. **09.03.** *(ισχύει μόνο για επιχειρήσεις)* Για τη λήψη προκαταβολής από τις επιχειρήσεις εφαρμόζονται τα ειδικότερα προβλεπόμενα στην Πρόσκληση (Προκαταβολή με ισόποση εγγυητική επιστολή), καθώς και σχετική Υ/Δ ότι η Επιχείρηση δεν τελεί σε κατάσταση πτώχευσης, ότι δεν έχει υποβληθεί αίτηση για πτώχευση, ότι δε βρίσκεται σε θέση εκκαθάρισης, ότι δε βρίσκεται σε θέση αναγκαστικής διαχείρισης. Οι ατομικές επιχειρήσεις συμπληρώνουν Υ/Δ μόνο ως προς τη μη πτώχευση και μη κατάθεση αίτησης πτώχευσης.
8. **09.03.** *(ισχύει μόνο για επιχειρήσεις)* Για την καταβολή της τελικής δόσης (αποπληρωμή) σχετική Υ/Δ ότι η Επιχείρηση δεν τελεί σε κατάσταση πτώχευσης, ότι δεν έχει υποβληθεί αίτηση για πτώχευση, ότι δε βρίσκεται σε θέση εκκαθάρισης, ότι δε βρίσκεται σε θέση αναγκαστικής διαχείρισης καθώς και πιστοποιητικό καλής λειτουργίας του ΓΕΜΗ, ή Γενικό Πιστοποιητικό ΓΕΜΗ, έκδοσης τελευταίου εξαμήνου. Για τις ατομικές επιχειρήσεις αρκεί η προσκόμιση πρωτότυπου πιστοποιητικού, έκδοσης τελευταίου εξαμήνου, μη πτώχευσης και μη κατάθεσης αίτησης πτώχευσης από Πρωτοδικείο.
9. **09.03.** *(ισχύει μόνο για επιχειρήσεις)* Υπεύθυνη δήλωση του ν. 1599/1986 (άρθρο 8), υπογεγραμμένη ψηφιακά από το νόμιμο εκπρόσωπο του φορέα, στην οποία θα αναφέρονται:

i. ότι η δημόσια επιχορήγηση του προγράμματος δεν έχει εκχωρηθεί.

Εφόσον έχει γίνει εκχώρηση υποβάλλεται υποχρεωτικώς η Σύμβαση εκχώρησης επιχορήγησης έναντι δανείου και βεβαίωση εκταμίευσης αυτού.

ii. ότι δεν έχει γίνει περαιτέρω τροποποίηση του καταστατικού, με αναφορά στον αριθμό της τελευταίας τροποποίησης.

iii. ότι τα στοιχεία της εκπροσώπησης, αλλά και της εταιρικής/μετοχικής σύνθεσης της εταιρείας, δεν έχουν τροποποιηθεί και είναι σύμφωνα με το ισχύον Τεχνικό Παράρτημα Έργου.

1. **02.08.** *(ισχύει μόνο για ερευνητικούς οργανισμούς και λοιπούς φορείς που αντιμετωπίζονται ως ερευνητικοί οργανισμοί)* Τεκμηρίωση διαχωρισμού οικονομικών και μη οικονομικών δραστηριοτήτων: Αναλυτική έκθεση τεκμηρίωσης διαχωρισμού οικονομικών και μη οικονομικών δραστηριοτήτων, επικαιροποιημένη σε σχέση με τα στοιχεία που υποβλήθηκαν κατά την Αίτηση Χρηματοδότησης.